**SREDIŠNJI DRŽAVNI URED ZA OBNOVU I STAMBENO ZBRINJAVANJE**

**GLAVA 03305**

**BILJEŠKE UZ FINANCIJSKA IZVJEŠĆA za razdoblje**

**siječanj – prosinac 2021. godine**

**BILJEŠKE O PRIHODIMA I RASHODIMA, PRIMICIMA I IZDACIMA**

**Planirani i ostvareni prihodi i primici**

U Državnom proračunu Republike Hrvatske za 2021. godinu, u razdjelu 033 – Središnji državni ured za obnovu i stambeno zbrinjavanje planirana su sredstva u iznosu od 219.010.000,00 kn – izvori financiranja 11 i 12, iznos od 5.000,00 kn - izvor 52, iznos od 1.500.000,00 kn - izvor 53 (RHP – donacija CEB-a) . Ukupno ostvareni prihodi i primici u razdoblju siječanj – prosinac 2021. godine iznose 232.129.702,77kn(AOP 632), a iznos se sastoji od izvora financiranja 11, 12, 53, 61

**OSTVARENI PRIHODI I PRIMICI**

|  |  |  |  |  |  |  |
| --- | --- | --- | --- | --- | --- | --- |
| Rb. | Prihodi | Grupa konta | Ostvareno 2020. | Ostvareno 2021. | Ind. | AOP |
| 1 | Pomoći iz inozemstva i od subjekata unutar općeg proračuna | 63 | 6.678.435,49 | 6.707.284,12 | 100 | 045 |
| 2 | Prihodi od uprav.i admin.prostojbi po pos. propisima i naknada | 65 |  | 1.625,00 |  | 101 |
| 3 | Prihodi od prodaje proizvodai roebe te pr. usluga i prihodi od donacija | 66 |  | 55.220.671,46 |  | 119 |
| 3 | Prihodi iz proračuna | 67 | 194.518.490,17 | 170.199.342,61 | 87 | 128 |
| 4 | Ostali prihodi | 68 | 19.398,32 | 779,58 | 4 | 134 |
| **Ukupno** | |  | **201.216.323,98** | **232.129.702,77** | 115% |  |

|  |  |  |  |  |
| --- | --- | --- | --- | --- |
|  |  |  |  |  |

**AOP 045** - Evidentiran je iznos od 6.707.284,12 kn uplaćene tranše donacije Razvojne banke Vijeća Europe (CEB) temeljem odobrenih projekata Regionalnog programa stambenog zbrinjavanja (RHP) :

- HR6 Obnova, rekonstrukcija ili izgradnja 62 obiteljske kuće

- HR8 Obnova, rekonstrukcija ili izgradnja 25 obiteljskih kuća

- HR9 Kupnja 38 stanova

**AOP 119 –** Sredstva iskazana na ovoj poziciji odnose se na donacije prikupljene temeljem Odluke o raspodjeli donacija financijskih sredstava uplaćenih na račun državnog proračuna u akciji „Pomoć za obnovu nakon potresa“ Vlade RH sredstva su raspoređena na pozicije SDUOSZ s namjenom sanacije šteta na obiteljskim kućama stradalih u potresu, evidentirana su na izvoru financiranja 61 – Donacije.

**AOP 130 -** Prihodi iz proračuna iznose 74% ukupnih prihoda, od čega se iznos od 128.985.666,81 kn odnosi na prihode za financiranje rashoda poslovanja, a iznos od 41.213.675,80 kn na prihode za nabavu nefinancijske imovine.

**RASHODI POSLOVANJA**

Rashodi poslovanja i rashodi za nabavku nefinancijske imovine

|  |  |  |  |  |  |  |
| --- | --- | --- | --- | --- | --- | --- |
| Redni broj | Rashodi | Ostvareno 2020. | Ostvareno 2021. | Ind. | Grupa konta | AOP |
|  | Rashodi poslovanja |  |  |  |  |  |
| 1 | Rashodi za zaposlene | 19.359.179,39 | 20.349.749,89 | 105,12 | 31 | 147 |
| 2 | Materijalni rashodi | 34.948.973,67 | 33.505.005,19 | 95,87 | 32 | 158 |
| 3 | Financijski rashodi | 23.255,82 | 6.773,67 | 29,13 | 34 | 191 |
| 4 | Pomoći unutar države | 9.221.641,38 | 13.915.988,18 | 150,91 | 36 | 219 |
| 5 | Naknade građanima i kućanstvima | 119.244,88 | 92.600,00 | 77,66 | 37 | 247 |
| 6 | Ostali rashodi | 80.400.110,72 | 102.579.869,08 | 127,59 | 38 | 258 |
|  | Rashodi poslovanja ukupno | **144.072.405,86** | **170.449.986,01** | 118,31 | 3 | 146 |
| 7 | Rashodi za nabavku nefinancijske imovine | **54.108.463,24** | **47.128.425,78** | 87,10 | 4 | 344 |
| **Ukupno** | | **198.180.869,10** | **217.578.411,79** | 109,79 | 3+4 | 633 |

.

**AOP 146 -** Ukupni rashodi poslovanja iznose 170.449.986,01 kn, što predstavlja 18,3 % povećanja u odnosu na visinu rashoda poslovanja iz 2020. godine.

U Središnjem državnom uredu za obnovu i stambeno zbrinjavanje na dan 31. prosinca 2021. godine zaposlena su 148 državna službenika i namještenika i državni tajnik.

**AOP 160 -** Rashodi za službena putovanja viši su u odnosu na 2020. godinu za 36,2% iz razloga što su čelnici i rukovodeći službenici imali povećani broj putovanja vezanih uz posljedice potresa i prisustvanje sastancima stručnog stožera za potres u Petrinji.

**AOP 174 -** Rashodi za usluge tekućeg i investicijskog održavanja povećani su za 127,2 % u odnosu na prethodnu godinu, što se odnosi na obnovu i popravke potrebne u stambenim jedinicama u vlasništu RH za stambeno zbrinjavanje stradalnika potresa.

**AOP 175 -** Rashodi za usluge promidžbe i informiranja u iznosu 322.998,00 kn u odnosu na prethodnu godinu kada su iznosili 40.650,00 kn. Sredstva su utrošena na snimanje promidžbenih materijala za informiranje javnosti o obnovi nakon potresa.

**AOP 177 -** Rashodi za zakupnine i najamnine bilježe smanjene za 36,30 % u odnosu na prethodnu godinu. Smanjenje se najvećim dijelom odnosi na proračunsku poziciju A761073 - Stambeno zbrinjavanje osoba s odobrenom međunarodnom zaštitom budući da je većem broju korisnika istekao rok u kojem imaju pravo na stambeno zbrinjavanje. Isto tako veći broj korisnika smješten je u stambene jedinice u vlasništvu RH koje su obnovljene i opremljene sredstvoma AMIF-a te korisnici više nisu smješteni kod privatnih iznajmljivača.

**AOP 179 -** Rashodi za intelektualne i osobne usluge povećani su za 97,1 % u odnosu na prethodnu godinu. Do povećanja je došlo zbog angažiranja većeg broja osoba koji su angažirani temeljem ugovora o djelu i ugovora sudent servisa zbog povećanog obima posla vezano uz obnovu nakon potresa.

**AOP 189 -** Iznos rashoda na stavci sudskih troškova manji je za 46,8% u odnosu na prethodnu godinu iz razloga jer su tijekom 2020. godine izvršene isplate po tri sudske presude i jedna sudska nagodba značajne vrijednosti u ukupnom iznosu od 5.750.000,00 kn . Tijekom 2021. godine nije bilo obveza plaćanja u tako značajnim iznosima.

**AOP 265 -** Na stavci rashoda 3822 realizirani rashodi su veći za 29,8 % što je vezano uz program nekonstrukcijske obnove obiteljskih kuća u privatnom vlasništvu, stradalih u potresu.

Korištena su sredstva donacija , izvor financiranja 61 kao i sredstva izvora 11 – opći prihodi i primici.

**AOP 359 -** Rashodi za stambene objekte u okviru skupine 4211 odnose se na troškove sanacije i izgradnje stambenih jedinica u državnom vlasništvu prema Godišnjem planu za 2021. godinu, kao i za izvanredne okolnosti uključenja u program izgradnje u izvanrednim okolnostima (klizišta, požari i sl). Navedenim sredstvima financirani su radovi obnove/izgradnje stambenih jedinica u državnom vlasništvu.

Iznos rashoda smanjen je u odnosu na 2020. godinu za 20,40 % iz razloga što pokrenuti postupci ugovaranja usluga i radova nisu završeni. Očekuje se povećani intenzitet radova u prvom kvartalu 2022. godine.

Konto 4511 otvoren je radi praćenja troškova dodatnih ulaganja u stambene objekte po preporuci Povjerenstva za popis imovine i obveza, a obuhvatio je aktivnosti koje su se odnosile na popravak krovišta i vanjske stolarije na zgradama u državnom vlasništvu. Na navedenoj stavci evidentirani rashodi veći su za 178,7% u odnosu na prethodnu godinu.

Zbog poteškoća uzrokovanih pandemijom COVID -19 virusa, što je uzrokovalo veći broj odsutnosti djelatnika s posla, kao i kašnjenja dobavljača u dostavi računa, veći broj računa koji je odnosi na 2021. godinu zaprimljen je nakon isteka godine. Navedeno je uzrokovalo povećanje iznosa dospjelih obveza na dan 31.12.2021. godine. Svi računi podmireni su početkom 2022. godine.

Ukupno ostvareni prihodi i primici u razdoblju siječanj – prosinac 2021. godine iznose **232.129.702,77** kn (AOP 632), a ukupni rashodi i izdaci iznose **217.578.411,79** kn (AOP 633). Ostvareni višak prihoda i primitaka u razdoblju siječanj – prosinac 2021. god. iznosi **14.551.290,98** kn (AOP 634). Preneseni višak prihoda 31.12.2020. godine iznosi **3.944.296,72** kn(AOP 636). Višak prihoda raspoloživ u sljedećem razdoblju iznosi **18.495.587,70 kn** (AOP 638).

**BILANCA**

**AOP 002 -Nefinancijska imovina**

U okviru AOP 002 iskazana je nefinancijska imovina ukupne vrijednosti od 2.714.452.857,09 kn, a u najvećem dijelu se odnosi na proizvedenu dugotrajnu imovinu koja se sastoji od izgrađenih kuća, kuća kupljenih iz proračunskih sredstava, stanova u stambenim zgradama preuzetih na upravljanje temeljem Zakona o vlasništvu i drugim stvarnim pravima i Zakona o stambenom zbrinjavanju na potpomognutim područjima, stanova kupljenih iz proračunskih sredstava, izgrađenih stambenih zgrada čija izgradnja je financirana iz proračunskih sredstava kao i stambenih jedinica kupljenih putem Regionalnog programa stambenog zbrinjavanja.

**AOP 051- Dugotrajna nefinancijska** **imovina u pripremi** u ukupnom iznosu 425.609.445,56 kn odnosi se na evidenciju stambenih jedinica koje koriste korisnici stambenog zbrinjavanja, ali je za iste još uvijek uknjižba u vlasništvo RH u tijeku.

Druga skupina nefinancijske imovine u pripremi odnosi se na investicije u tijeku koje se izvode na nekoliko gradilišta. U izgradnji su zgrade sa stambenim jedinicama namijenjenim za stambeno zbrinjavanje povratnika u RH, bivših nositelja stanarskog prava.

Treća skupina se odnosi na građevinska zemljišta u pripremi i oštećene i neuseljive kuće koje se daruju korisnicima kojima se ujedno daruje i građevinski materijal.

Gospodarenje i upravljanje stambenim jedinicama je u nadležnosti SDUOSZ. Stambene jedinice se daju u najam korisnicima koji ostvaruju pravo na stambeno zbrinjavane i darovanje temeljem važećih Zakona i Uredbi, odnosno za iste se provode postupci otkupa po povlaštenim uvjetima od strane korisnika za koje se utvrdi pravo na otkup.

**AOP 063 Financijska imovina**

U okviru AOP 063 Financijska imovina, evidentirana je financijska imovina u ukupnom iznosu od 127.513.761,38 kn, a odnosi se na:

1. dane avanse izvođačima građevinskih radova na stambenim zgradama evidentiranim na skupinama konta investicije u tijeku i ostalim dobavljačima, uglavnom za priključke električne energije u ukupnom iznosu od 312.869,27 kn
2. na potraživanja za nenaplaćene najmove od korisnika stambenog zbrinjavanja u ukupnom iznosu od 14.492.566,49 kn
3. kontinuirane rashode budućeg razdoblja koji se odnose na sredstva za isplatu plaće i prijevoza djelatnika za prosinac 2021. godine u iznosu od 1.690.060,55 kn
4. temeljem Okvirnog sporazuma između RH i Razvojne banke Vijeća Europe u vezi s Regionalnim programom stambenog zbrinjavanja isplaćene su tranše donacija na namjenski račun u Hrvatskoj narodnoj banci koje se povlače na račun Državnog proračuna. Sredstva u iznosu od 4.761.040,10 kn koja su ostala neiskorištena do 31.12.2021. temeljem zakonskih propisa, prenose se u 2022. godinu.
5. iznos od 26.867.377,83 kn odnosi se vrijednost preostalih potraživanja od obročne prodaje stambenih jedinica izvan područja posebne državne skrbi i na potpomognutim područjima na dan 31.12.2021.
6. temeljem Odluke o raspodjeli donacija financijskih sredstava uplaćenih na račun državnog proračuna u akciji „Pomoć za obnovu nakon potresa“ Vlade RH sredstva su raspoređena na pozicije SDUOSZ s namjenom sanacije šteta na obiteljskim kućama stradalih u potresu.

Neiskorištena sredstva donacija neiskorištena na dan 31.12.2021. iznose 74.502.512,37 kn,

prenose se u 2022. godinu.

1. razlika se odnosi na ostala potraživanja.

Ispravak vrijednosti potraživana evidentiran je u iznosu od 1.503.256,01 kn.

**AOP 163**- **Obveze**

Evidentirane su nepodmirene fakturirane obveze u izvještajnom razdoblju u ukupnom iznosu od 26.798.016,24 kn, od kojeg je dospio iznos od 503.550,67 kn. Iznos dospjelih obveza uglavnom se odnosi na obveze nastale krajem 2021. godine koje su zaprimljene tijekom siječnja 2022.

Obveze se u većem dijelu odnose na:

1. obveze za nabavu nefinancijske imovine u iznosu od 5.669.247,00 kn
2. obveze za donacije građanima i kućanstvima putem programa dodjele građevinskog materijala i obnove stambenih jedinica u iznosu od 13.119.179,14 kn
3. obveze za zaposlene za prosinac 2021. u iznosu od 1.606.705,06 kn.

**AOP 245 - Izvanbilančni zapisi**

Na kontima **izvanbilančnih zapisa** 991/996 provedene su sljedeće evidencije u ukupnom iznosu od 483.388.699,88 kn, a odnose se na:

|  |  |  |  |
| --- | --- | --- | --- |
| 99141 | Primljeni instrumenti osiguranja plaćanja | 15.111.692,78 kn | Početno stanje važećih bankarskih garancija, polica osiguranja i zadužnica preuzetih od dobavljača na dan 1.1.2021. godine iznosi 25.324.575,81 kn. Isti iznos je umanjen za instrumente osiguranja plaćanja kojima je istekao rok u 2021. godini te uvećan za iznos novih instrumenata osiguranja plaćanja zaprimljenih u 2021. godini. |
| 99141-1 | Instrumenti osiguranja plaćanja –zadržana sredstva | 10.552.669,16 kn | Navedeni iznos odnosi se na zadržana sredstva umanjena od fakturiranog iznosa građevinskih situacija u slučajevima kada nije dostavljena važeća garancija za otklanjanje nedostataka u garantnom roku. |
| 99151 | Obveze za predmete u sudskom postupku | 81.064.787,95 kn | Popis sudskih sporova u tijeku sastavni su dio i priložen je uz Bilješke uz financijska izvješća |
| 99191 | Ostali izvanbilančni zapisi – nesituirani (nefakurirani) iznos potencijalnih obveza po aktivnim ugovorima s dobavljačima | 376.659.528,99 kn | Popis ugovora potpisanih s dobavljačima za isporuku roba i usluga – nerealizirani iznos ugovora, priložen je uz Bilješke uz financijska izvješća |
| 99111 | Tuđa imovina dobivena na korištenje | 21,00 kn | Iznos se odnosi na 21 stambenu jedinicu preuzetu od Ministarstva državne imovine namijenjene za stambeno zbrinjavanje osoba s odobrenom međunarodnom zaštitom |

**BILJEŠKE UZ PROMJENE U VRIJEDNOSTI IMOVINE I OBVEZA**

Promjene u obujmu imovine na strani **povećanja** vrijednostiiznose 28.410.873,50 kn. Iznos od 25.200.966,51 kn odnosi se na kupnju 48 stanova i dokup 6 zemljišta za potrebe stambenog zbrinjavanja iz nadležnosti SDUOSZ-a. Sredstva su plaćena od strane Agencije za promet nekretnina, te dane na upravljanje SDUOSZ.

Iznos od 3.209.905,99 kn odnosi se na otpis dijela obveza prema dobavljačima temeljem Odluke SDUSZ, pravnih osoba koje su izbrisane iz sudskog registra ili im je nakon stečaja promijenjen status.

Promjene na obujmu na strani **smanjenja** vrijednosti iznose 22.352.868,44 kn. Iznos od 21.097.884,32 kn odnosi se na razliku nabavne vrijednosti i prodajne cijene za prodane stanove izvan područja od posebne državne skrbi za jednokratno plaćanje i obročnu otplatu.

Iznos od 1.133.448,42 kn odnosi se na otpis potraživanja za najam stambenih jedinica u vlasništvu RH temeljem Odluke o otpisu potraživanja s naslova najma stambenih jedinica u vlasništvu RH kojim upravlja SDUOSZ, te iznos od 13.268,90 kn otpis najma korisnicima temeljem rješenja Ministarstva financija o otpisu duga fizičkim osobama. Iznos od 105.913,97 kn odnosi se na otpis isplaćenog avansa temeljem odluke SDUOSZ.

Ostatak iznosa od 2.352,83 kn odnosi se na neamortiziranu vrijednost rashodovane imovine.

Zagreb, 31. siječnja 2022. godine

**DRŽAVNI TAJNIK**

**Gordan Hanžek**